Dona'm les entitats que surten en el text següent:
Renée Vidal, nom artístic de Zélia Vidal (Perpinyà, 26 de maig de 1861 - Illa, 15 d'octubre de 1911) fou una mezzosoprano catalana. Es va traslladar a París, on es va incorporar al Conservatori de Música. Va guanyar un segon premi d'òpera el 1885 i va actuar successivament a Marsella i a Lió, sota la direcció de Campocasso. Va debutar a l'Opéra de París amb Aida (Amneris) el 2 d'octubre de 1889. Després va cantar a Le Prophète (Fidès, 1889), Rigoletto (Madeleine) i Hamlet (la Reina) el 1890. La temporada 1887-1888 va actuar al Gran Teatre del Liceu de Barcelona, interpretant els papers d'Amneris, a Aida, i d'Ortrud, a Lohengrin. Durant uns anys, va mantenir brillantment els diversos papers de mezzosoprano a l'Òpera de París, fins que es va casar amb un metge, el senyor Planet, i va decidir renunciar a la seva carrera com a cantant. Va morir a Illa el 15 d'octubre de 1911.
Renée Vidal : artista_o_autor, Zélia Vidal : artista_o_autor, Perpinyà : Entitat_Geopolítica, Illa : Entitat_Geopolítica, París : Entitat_Geopolítica, Conservatori de Música : educació, Marsella : Entitat_Geopolítica, Lió : Entitat_Geopolítica, Campocasso : persona, Opéra de París : organització, Aida : música, Amneris : persona, Le Prophète : música, Fidès : persona, Rigoletto : música, Madeleine : persona, Hamlet : obra_escrita, Gran Teatre del Liceu : organització, Barcelona : Entitat_Geopolítica, Ortrud : persona, Lohengrin : música, Òpera de París : organització, Planet : persona